CELEX: 22009D0099
Language: bg
Date: 2009-09-25 00:00:00
Title: Решение на Съвместния комитет на ЕИП № 99/2009 от 25 септември 2009 година за изменение на приложение XIII (Транспорт) към Споразумението за ЕИП

19.11.2009   
            
            
               BG
            
            
               Официален вестник на Европейския съюз
            
            
               L 304/14
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 99/2009
   от 25 септември 2009 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението бе изменено с Решение на Съвместния комитет на ЕИП № 85/2009 от 3 юли 2009 г. (1)
               
            
         
               (2)
            
            
               Решение № 69/2009 на Съвместния комитет на ЕИП от 29 май 2009 г. (2) включи Регламент (ЕО) № 300/2008 на Европейския парламент и на Съвета (3) в Споразумението и отмени Регламент (ЕО) № 2320/2002 на Европейския парламент и на Съвета (4) от Споразумението.
            
         
               (3)
            
            
               Регламент (ЕО) № 2320/2002 ще продължи да се прилага в рамките на Споразумението до деня на влизане в сила на последното от решенията на Съвместния комитет на ЕИП, включващо в Споразумението необходимите мерки за прилагането на Регламент (ЕО) № 300/2008.
            
         
               (4)
            
            
               Следователно Регламент (ЕО) № 2320/2002 следва да бъде включен отново в Споразумението със съответна адаптация.
            
         
               (5)
            
            
               Регламент (ЕО) № 2320/2002 се отменя в рамките на Споразумението в деня на влизане в сила на последното от решенията на Съвместния комитет на ЕИП, включващо в Споразумението необходимите мерки за прилагането на Регламент (ЕО) № 300/2008.
            
         
               (6)
            
            
               Ще бъде добавен адаптиращ текст за Меморандум за разбирателство по отношение на одитите с Международната организация за гражданско въздухоплаване в съответствие с Регламент (ЕО) № 300/2008,
            
         РЕШИ:
   Член 1
   Приложение XIII към Споразумението се изменя, както следва:
   
               1.
            
            
               Текстът на точка 66з (Регламент (ЕО) № 300/2008 на Европейския парламент и на Съвета) се изменя, както следва:
               
                           i)
                        
                        
                           Адаптации б), в) и г) се преномерират като адаптации в), г) и д).
                        
                     
                           ii)
                        
                        
                           След адаптация а) се добавя следната адаптация:
                           
                                       „б)
                                    
                                    
                                       Член 8 не се прилага по отношение на държавите от ЕАСТ.
                                       Ако Комисията, въз основа на член 8, сключи Меморандум за разбирателство по отношение на одитите с Международната организация за гражданско въздухоплаване (ICAO), държавите от ЕАСТ ще се стремят да сключат с ICAO Меморандум за разбирателство, съответстващ на този на Комисията.“
                                    
                                 
                     
         
               2.
            
            
               След точка 66за (Регламент (ЕО) № 272/2009 на Комисията) се вмъква следната точка:
               
                           „66зб.
                        
                        
                           
                              32002 R 2320: Регламент (ЕО) № 2320/2002 на Европейския парламент и на Съвета от 16 декември 2002 г. за създаване на общи правила в областта на сигурността на гражданското въздухоплаване (ОВ L 355, 30.12.2002 г., стр. 1), изменен със:
                           
                                       —
                                    
                                    
                                       
                                          32004 R 0849: Регламент (ЕО) № 849/2004 на Европейския парламент и на Съвета от 29 април 2004 г. (ОВ L 158, 30.4.2004 г., стр. 1), както е поправен в ОВ L 229, 29.6.2004 г., стр. 3.
                                       За целите на настоящото споразумение разпоредбите на регламента се четат със следната адаптация:
                                       
                                                   а)
                                                
                                                
                                                   Мерките, установени в настоящия регламент, не се прилагат за услугите по вътрешните въздушни линии на летищата на исландска територия.
                                                
                                             
                                                   б)
                                                
                                                
                                                   Мерките, установени в настоящия регламент, не се прилагат за съществуващи инфраструктури на гражданската авиация на територията на Лихтенщайн.
                                                
                                             
                                                   в)
                                                
                                                
                                                   Настоящият регламент се прилага до датата, на която влезе в сила последното от решенията на Съвместния комитет на ЕИП, включващи в Споразумението мерките, необходими за прилагането на Регламент (ЕО) № 300/2008.“
                                                
                                             
                                 
                     
         
               3.
            
            
               Текстът на точка 66зб (Регламент (ЕО) № 2320/2002 на Европейския парламент и на Съвета) се заличава от датата на влизане в сила на последното от решенията на Съвместния комитет на ЕИП, включващо в Споразумението необходимите мерки за прилагането на Регламент (ЕО) № 300/2008.
            
         Член 2
   Настоящото решение влиза в сила на 26 септември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5), или в деня на влизане в сила на Решение на Съвместния комитет на ЕИП № 69/2009 от 29 май 2009 г. в зависимост от това коя дата е по-късна.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 277, 22.10.2009 г., стр. 37.
   
      (2)  ОВ L 232, 3.9.2009 г., стр. 25.
   
      (3)  ОВ L 97, 9.4.2008 г., стр. 72.
   
      (4)  ОВ L 355, 30.12.2002 г., стр. 1.
   
      (5)  Не са посочени конституционни изисквания.